Kabus ibn Said
<s>Kabus ibn Said el Said (; Salala, 18. novembar 1940 — 10. januar 2020) bio je sultan Omana i njegovih zavisnih teritorija.</s><s>Došao je na vlast u dvorskom puču kada je srušio s vlasti svog oca Saida bin Tajmura 23. jula 1970. godine.</s><s>On je 14. potomak osnivača dinastije El Said.</s>

<s>Biografija 
Rođen je 18. novembra 1940.) u gradu Salala, na jugu Omana, kao sin jedinac sultana Saida ibn Taimura.</s><s>Osnovno i srednjoškolsko obrazovanje završio je kod kuće i u Indiji, nakon čega je poslan na privatni koledž u Engleskoj.</s><s>Nakon diplomiranja na Vojnoj akademiji Sendhurst, ušao je u službu Britanske vojske i bio dodeljen Prvom bataljonu škotskih strelaca.</s><s>Posle vojske se školovao još neko vreme, a zatim se vratio u rodnu zemlju, gde je studirao islam i istoriju svoje zemlje.</s>

<s>Šest godina pre Taimurovog svrgavanja, Kabus je bio stavljen u kućni pritvor.</s><s>Konačni sukob između pristalica Tajmura i Kabusa desio se u julu 1970. godine, kada su pobedili Kabusovi ljudi.</s><s>Tajmur je srušen s vlasti, a Kabus je ustoličen za novog sultana Omana.</s><s>Britanci su mu pomogli da učvrsti vlast.</s><s>Kabus je posle toga preselio prestonicu u Muskat i pokrenuo istraživanja i vađenja nafte širom zemlje.</s><s>Ukinuo je staro ime zemlje Muskat i Oman i proglasio novo ime Sultanat Oman, kako bi na taj način istaknuo jedinstvo zemlje.</s>

<s>Vladavina 
Kabus je nakon preuzimanja vlasti, komandovao državom i vojskom tokom Dofarskog rata,a uz podršku Irana i UK je uspeo da porazi pobunjenike 1976. godine.</s>

<s>Kabusov način vladavine bila je apsolutna monarhija.</s><s>Za razliku od vladarske porodice u Saudijskoj Arabiji, Kabus nije svoje političke odluke donosio nakon savetovanja sa svojom porodicom.</s><s>Poslednjih je godina Kabus dopustio održavanje parlamentarnih izbora u kojima su i žene smele da glasaju i da izlaze kao kandidatkinje svojih stranaka.</s><s>Parlament Omana poseduje zakonodavne i nadzorne funkcije.</s><s>Oman je 1979. godine bio jedina arapska država koja je podržala Sadatov mirovni sporazum s Izraelom.</s>

<s>Od Kabusovog dolaska na vlast, Oman je proširio međunarodne odnose, pokrenuta su mnoga novinska glasila, porastao prosperitet stanovništva, osnovane su mnoge škole, sagrađeni autoputevi i ostale beneficije.</s>

<s>Kabusu ibn Saidu je Nacionalno veće američko-arapskih odnosa 1998. godine uručilo Međunarodnu nagradu za mir.</s><s>On takođe održava dobre odnose s ostalim arapskim zemljama i partnerima u Veću zalivske saradnje.</s>

<s>Kabus zvanično vodi neutralnu politiku i održava dobre odnose s Iranom uprkos savezništvu s SAD i Ujedinjenim Kraljevstvom.</s><s>Bio je protiv ubrzanog američkog povlačenja iz Iraka.</s>

<s>Privatni život 
Kabus ibn Said nema dece, a najbliža rodbina su mu njegove tri sestre.</s><s>Verovatno je da će ga po principu primogeniture na vlasti naslediti najbliži prvorođeni muški rođak, odnosno nećak njegovog pokojnog ujaka, Tarik ibn Taimur el Said.</s><s>On je bio premijer Omana, pre nego je Kabus preuzeo i tu funkciju.</s>

<s>Kabus je 1976. nakratko bio oženjen svojom rođakinjom Kamilom, ali se ubrzo razveo od nje i od tada je neoženjen.</s>

<s>Njegov rođendan se u Omanu slavi kao nacionalni praznik.</s><s>Dan njegovog dolaska na vlast, 23. jul, slavi se pod imenom Dan renesanse.</s>

<s>Reference</s>

<s>Spoljašnje veze</s>

<s>Official account of the Sultan's reign
 Oman Net
 Oman-Qaboos</s>

<s>Sultani Omana</s>

